भिवानी, 16 नवम्बर : इनसो के राष्ट्रीय अध्यक्ष दिग्विजय सिंह चौटाला ने छात्र संघ चुनाव को लेकर बुधवार को पंचकूला में शिक्षा मंत्री प्रो.रामबिलास शर्मा और सरकार के द्वारा कमेटी के सदस्यों के साथ हुई बैठक को बेनतीजा बताते हुए छात्र संघ चुनाव को लेकर सरकार को घेरा। दिग्विजय ने कहा कि डा.भीमराव अंबेडकर ने संविधान के अन्दर राईट टू स्पीच एवं वोट डालने का अधिकार दिया था लेकिन भाजपा सरकार के तानाशाही रवैये के कारण आज का युवा छात्र नेता वोट डालने के लिए मायूस है। क्योंकि सरकार के द्वारा जो पालिसी छात्र संघ चुनाव के लिए लाई जा रही है वह किसी भी तरह से वाजिब नहीं है। रामबिलास शर्मा के द्वारा मोबाइल से वोट करवाने की बात सरकार के अनुभवहीन शासन को दर्शाती है। इनसो अध्यक्ष ने कहा कि उन्होंने उम्मीद के साथ रामबिलास शर्मा को तालाबंदी के दौरान 15 नवम्बर तक का समय दिया था लेकिन दोबारा से सरकार के द्वारा और समय मांगा गया है। जोकि सरकार की आधीअधूरी तैयारियों को दर्शाता है। दिग्विजय चौटाला ने कहा कि छात्र संघ चुनाव को लेकर इनसो का आंदोलन जारी रहेगा और छात्रों की परीक्षा के बाद जनवरी में अनिश्चितकालीन प्रदेशस्तरीय आंदोलन चलाया जाएगा। दिग्विजय ने सरकार को कड़े शब्दों में चेताते हुए कहा कि यदि अबकी बार सरकार ने कोई बहाना बनाया तो अनिश्चितकालीन आंदोलन के द्वारा सरकार को घुटने के बल चलाने में गुरेज नहीं करेंगे। जहां अन्य राजनीतिक दलों के छात्र नेता भी मौजूद थे लेकिन एबीवीपी के प्रतिनिधिमंडल का बैठक के अन्दर न पहुंचना इस बात को दर्शाता है कि सरकार छात्र संघ चुनाव को लेकर गंभीर नहीं है और एबीवीपी के लोग जो दिल्ली और चंडीगढ़ में गला फाड़कर वोट